በረኸት መንግስትኣብ፡ ነቲ እዋን ዝመስል ደርፊ ክትደርፍ እንተኼንካ መጀመርታ ነቲ መድረኽ ክትርድኦ ኣለካ። ኣብ መወዳእታ ሱሳታት ህዝቢ ብዝግባእ ስለዘይነቕሐ ንኣሳልጦ ዓንቃፊ ዝኾነ ኣተሓሳስባን ምንዕዓቕን ነይሩ። ገዛእቲ እውን ብሃይማኖት ዓሌትን ቋንቋን ሃጓፍ ክፈጥሩ ይጽዕሩ ስለዝነበሩ፡ ነቲ ዝነበረ ሰንኮፍ ኣተሓሳስባ ንምእራምን ሓድነት ንምፍጣርን፡ ፍቕሪ እንተልዩ ዝቐንዓናን ፈጣሪ ዝድግፈናን ብምባል፡ ነዛ 'ሃሪ ማዕተበይ ዓሽየ'ምበር ኩላቶም ሰበይ' እትብል ደርፊ ደሪፈያ። 'ኣንታ ሓላፊ መንገዲ እንተረኸብካያ ንመለይ ሰላም በለለይ' ትብል 'መለይ' ዘርእስታ ደርፊ'ውን ሽዕኡ እያ ተዘይማ፡ እቲ ሓላፊ መንገዲ ናበይ እዩ መልእኽቲ ከብጽሓልካ ትምሕጸኖ?
